CELEX: 62011CN0528R(01)
Language: sk
Date: 2012-05-05 00:00:00
Title: Korigendum k oznámeniu v Úradnom vestníku vo veci C-528/11 ( Ú. v. EÚ C 370, 17.12.2011 )

5.5.2012   
            
            
               SK
            
            
               Úradný vestník Európskej únie
            
            
               C 133/32
            
         Korigendum k oznámeniu v Úradnom vestníku vo veci C-528/11
   (
         Úradný vestník Európskej únie C 370 zo 17. decembra 2011
      )
   2012/C 133/64
   Oznámenie v Úradnom vestníku vo veci C-528/11, Halaf, má znieť takto:
   
      Návrh na začatie prejudiciálneho konania, ktorý podal Administrativen sad Sofia-grad (Bulharsko) 18. októbra 2011 — Zuheyr Frayeh Halaf/Daržavna agencija za bežancite pri Ministerski savet
      (Vec C-528/11)
      2012/C 133/64
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Administrativen sad Sofia-grad
      
         Účastníci konania pred vnútroštátnym súdom
      
      
         Žalobca: Zuheyr Frayeh Halaf
      
         Žalovaná: Daržavna agencija za bežancite pri Ministerski savet
      
         Prejudiciálne otázky
      
      
                  1.
               
               
                  Má sa článok 3 ods. 2 nariadenia Rady (ES) č. 343/2003 z 18. februára 2003 ustanovujúceho kritériá a mechanizmy na určenie členského štátu zodpovedného za posúdenie žiadosti o azyl podanej štátnym príslušníkom tretej krajiny v jednom z členských štátov vykladať v tom zmysle, že pripúšťa, aby členský štát prevzal povinnosť vykonať posúdenie žiadosti o azyl, pokiaľ u žiadateľa o azyl neexistujú osobné okolnosti, ktoré odôvodňujú použitie humanitárneho ustanovenia podľa článku 15 tohto nariadenia, a pokiaľ členský štát zodpovedný podľa článku 3 ods. 1 nariadenia neodpovedal na žiadosť o prijatie žiadateľa späť podľa článku 20 ods. 1 tohto nariadenia, pričom toto nariadenie neobsahuje nijaké ustanovenie o dodržaní zásady solidarity podľa článku 80 ZFEÚ?
               
            
                  2.
               
               
                  Aký obsah má právo na azyl podľa článku 18 Charty základných práv Európskej únie v spojení s jej článkom 53, ako aj v spojení s definíciou podľa článku 2 písm. c) a odôvodnenia č. 12 nariadenia č. 343/2003?
               
            
                  3.
               
               
                  Má sa článok 3 ods. 2 nariadenia č. 343/2003 v spojení s povinnosťou rešpektovať nástroje medzinárodného práva v oblasti azylu podľa článku 78 ods. 1 ZFEÚ vykladať v tom zmysle, že členské štáty musia v konaní o určenie členského štátu zodpovedného podľa nariadenia č. 343/2003 požiadať Úrad UNHCR o stanovisko, pokiaľ sú v spisoch tohto úradu uvedené skutočnosti a závery, podľa ktorých členský štát zodpovedný podľa článku 3 ods. 1 nariadenia č. 343/2003 porušil právne predpisy Únie v oblasti azylu?
               
            V prípade kladnej odpovede na túto otázku sa žiada odpoveď na nasledujúcu otázku:
      Pokiaľ nebol Úrad UNHCR o také stanovisko požiadaný, je tým porušené konanie o určenie členského štátu zodpovedného podľa článku 3 nariadenia č. 343/2003 a je tým porušené právo na dobrú správu vecí verejných a právo na účinný prostriedok nápravy podľa článkov 41 a 47 Charty základných práv Európskej únie, a to aj s ohľadom na článok 21 smernice 2005/85, ktorý priznáva tomuto úradu právo poskytnúť pri posudzovaní jednotlivých žiadostí stanovisko?